Sorok megjelenítése vagy elrejtése reguláris kifejezésekkel.
Ekaterina Gerasimova
kittykat3756@googlemail.com

Creative Commons Share Alike 3.0

Kelemen Gábor
kelemeng at gnome dot hu 2012
Lukács Bence
lukacs.bence1 at gmail dot com 2012

# Napló szűrése

A naplómegjelenítő képes reguláris kifejezések használatával szűrni a naplókat. Új szűrő beállításához vagy kezeléséhez:

Nyissa meg a szűrőkezelő párbeszédablakot a Szűrők:Szűrők kezelése menüpont kiválasztásával.

Új szűrő hozzáadásához nyomja meg a Hozzáadás gombot, vagy válasszon ki egy létező szűrőt, és nyomja meg a Tulajdonságok gombot a szerkesztéséhez.

Töltse ki, vagy szerkessze a megváltoztatni kívánt mezőket:

# Név:

A szűrő azonosítója

# Reguláris kifejezés:

Mit fog a szűrő szűrni

# Kiemelés:

Ez az opció kiemeli a reguláris kifejezést tartalmazó sort

# Háttér:

Ez a betű színe

Az alapértelmezett betűszín fekete, amely nem emeli ki a szöveget.

# Előtér:

Ez a kiemelő szín

Az alapértelmezett kiemelőszín fekete, amely homogén fekete sorokat eredményezne, ezért ajánlott megváltoztatni.

# Elrejtés:

Ez a lehetőség elrejti a reguláris kifejezéseket tartalmazó sorokat a megjelenített naplóból

Nyomja meg az Alkalmaz gombot az új szűrő vagy a létező szűrő beállításainak mentéséhez

A szűrőkezelő párbeszédablakban nyomja meg a Bezárás gombot a változtatások alkalmazásához.

Válassza ki az engedélyezni kívánt szűrőket a Szűrők menüpontban. Ha csak azokat az engedélyezett szűrőket szeretné látni, amelyeknél ki van választva a Kiemelés, akkor jelölje be a SzűrőkCsak a találatok megjelenítése menüpontot.

Ha ütközés van egy elrejtési és egy kiemelési szűrő közt, akkor a sor egy üres fehér sorként jelenhet meg.

Ha törli egy szűrő kijelölését, miközben csak a találatokat nézi, a napló minden formázás nélkül fogja megjeleníteni a sorokat, tekintet nélkül arra, hogy előtte el voltak-e rejtve vagy ki voltak-e emelve. A szűrő újra működni fog, ha bejelöli a kiemelt szűrőt.